LidanRubinov/Halacha-QA huggingface dataset:
שאלה: דיני לחם חלבי: קיבלתי לחם ביתי שנאפה ביחד עם גבינה בתוכו (אני חושב גם שנילוש), ואני יודע שיש בעייה לאכול אותו כך אלא אם כן יש את ההיתר של ה"היכר" (או שנאפתה כמות מועטה). הלחמיות הן בצורה עגולה כמו לחמניות רגילות והגודל שלהם יחסית קטן, אפשר לומר קצת יותר קטנות מ"לחמניות ביס" (הלחמניות שקיבלתי הן בערך בקוטר של 6-8 ס"מ). האם הגודל הזה נחשב קטן ("עינא דתורא") ומתיר את הלחם או שזה לא מספיק? בעצם, ממתי זה נחשב כבר קטן מספיק בכדי להתיר את הלחם? ועוד לגבי עניין ההיכר, האם ההיכר צריך להיות בשביל אותו האופה ומשפחתו או היכרא לכל העולם?
תשובה: קשה לומר שזה נקרא שינוי, ועדיף להימנע מלאכול אותם. צריך להיות היכר לכל העולם.
שאלה: אין לו מראה הגוף: הכיצד בורא עולם מראה למשה היכן להניח תפילין אם אין לו גוף ולא דמות גוף או מה אמור אני ללמוד מכך? לא דתי כל כך.
תשובה: ב"ה לך. שאלה יפה מאוד מאוד שאלת אכן ישנם דברים שאנו קוראים ולומדים בדברי ח שקשה לנו להבין אותם. הדבר בולט מאוד במדרשים של ח שבהם מתוארים דברים ביחס לה', או בדברים במציאות שאינם נתפסים על ידי השכל שלנו. חשוב לדעת, שהרמב"ם כותב שישנם מדרשי ח שאנו צריכים להבין אותם כפשוטם, אבל ישנם מדרשים שאינם יכולים להיות מובנים על פי הפשט, ובאמת חכמנו לא לכך הייתה כוונתם, אלא הם רצו להעביר לנו מסר, וכדי שרק מי שמתאים לו לקבל את המסר הזה יבין, והשאר לא, הם הטמינו אותו בתוך כל מיני סיפורים ודברים שרק מי שיותר מעמיק יבין אותם. אכן, היו מגדולי ישראל במשך הדורות שכתבו ביאורים לדברי ח ובהם הם כתבו על המסרים שהעבירו לנו דרך האגדות האלו, כגון ספריו של הרב קוק זצ"ל עין איה, המהר"ל מפראג שבנה את ספריו על מדרשי ח בהתבוננות עמוקה בהם ועוד. גם מדרש זה בא ללמד אותנו מסר ולא כדבר מציאותי כמו שהוא נתפס על ידי העיניים שלנו. אם תרצה אתה מוזמן לפנות אלי אל האימייל שלי ואשמח לכתוב לי ביאור על דברי ח אלו. הרב יצחק גרינבלט zahig1 gmail.com
שאלה: משמעות השם "נועה": שאלתי היא באשר למשמעות השם "נועה" לבת, והאם השם הינו מומלץ לבת?
תשובה: השם מומלץ כיון שמעיד על תנועה וזריזות שזוהע מידת אשת החיל המלאה פעילות וזריזות. זהו גם שם שנזכר בתורה כשם בת שהיתה צדקת (מבנות צלפחד).
שאלה: האחריות על טעיות בעיצוב פוסטר: קבעתי עם גרפיקאית שתעצב לי פוסטר ובו תמונות וטקסטים שאותם אני מספק. הסיכום שלי איתה היה שהיא מביאה לי מוצר מוגמר מודפס! היא עיצבה לי ואני אישרתי. לאחר שזה כבר יצא להדפסה ראיתי שיש בטקסטים שגיאות כתיב (שהיו בטקסט), כמו כן, היו גם פאשלות של עיצוב שנעשו על ידה ואני לא שמתי לב לכך. שאלתי היא: מי אחראי על הפוסטר? והאם היא צריכה גם להקפיד שהטקסט יהיה ללא שגיאות כתיב? (על טעויות עיצוביות אני לא שואל כי סביר שאכן היא אשמה למרות שאישרתי)
תשובה: אם אתה אישרת את הטקסט, מה לך כי תלין עליה?
שאלה: פירות ערלה בפסיפלורה: יש לי בגינה פירות פסיפלורה. הרב פרידמן הביא שלאשכנזים הם אילן ולספרדים ירק. אני מיוצאי אשכנזי. הרמב"ם בה מא"א פרק י הלכ ט פוסק שערלה אסור בהנאה. א"א להפקירם שמא יכשל מי משהוא ו או "אם יאכל בטובה" נמצאתי נהנה. אם הפירות מותרים למישהוא נמצא המפסידם עובר בבל תשחית. מה לעשות בהם?
תשובה: וברכת ד' בדבר שאדם עושה לשם מצוה, אין בכך משום בל תשחית, שהרי הוא עושה מחשש שמא הפירות הם ערלה ולא לצורך השחתה. על כן יכול לאבד את הפירות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חליבת בהמות ביום טוב: האם מותר לחלוב בהמה ביום טוב בכדי לשתות את החלב בו ביום או שחייבים דווקא לתוך מאכל (כמו סחיטת לימון וכד )?
תשובה: ביום טוב מותר כרגיל.
שאלה: יצא בטעות מהחנות עם מכשיר ביד: חברי הלך לחברת אורנג ובטעות יצא עם מכשיר שלהם. אמרתי לו שיחזיר אותו מיד אולם לאחר שבועיים התברר לי שטרם החזירו לאורנג. כרגע לא ניתן להחזיר אותו - הוא חושש שיתבעו אותו שכן הם יכולים לראות שהשתמש במכשיר, ובנוסף הוא הוכיח לי שחברת אורנג גנבו ממנו אלפי שקלים ולא החזירו. האם כרגע מותר לי לקבל ממנו בחינם את המכשיר ולהשתמש בו או לא? והאם מותר לו להשתמש בו? לאור העובדה הנוכחית שהוא חושש ולא מוכן להחזיר גם כי הם "גנבו" ממנו, וגם כי יראו שהשתמש בו. על תשובתכם.
תשובה: יש מושג בתלמוד 'עביד איניש דינה לנפשיה'. אבל יש לזה הגבלות, דווקא אם הוא בטוח ואין אנשים אחרים שיודעים מהתפיסה הזאת. אבל גם לאחר כל זה, זה לא 'חלק' לעשות ככה.
שאלה: צילום מחוברת לימוד : צילמתי מחברה מס דפים מספר לימוד שאין אפשרות להשיגו יותר - אני מאוד זקוקה לדפים. האם זהו גזל, ואם כן, מה עליי לעשות?
תשובה: אם הצילום הוא לא למטרה מסחרית, אלא רק לצורך עצמי שלך, אין בזה גזל.
שאלה: ברכה על שמן: בברכות דף לה: כתוב שלא מברכים על שמן מכיוון ש אוזקי מזקי ליה, ובדף לו. כתוב שעל קמח שעורים מברכים אף על פי שמזיק ל קוקינאי כיוון דאית ליה הנאה, מדוע על שמן לא יברך אם יש לו הנאה?
תשובה: כנראה, קמח שעורים אם זה שהוא קצת מזיק התועלת בו מרובה על ההפסד. לעומת זאת שמן, הוא גם מריר וגם יותר מזיק, ולכן לא מברכים עליו.
שאלה: הברכות הראשונות בשבע ברכות : האם אפשר לכבד באמירת שבע ברכות בחופה שני אנשים שונים לברכת הגפן וברכת שהכל ברא לכבודו? מדוע בדרך כלל נוהגים שאיש אחד אומר את שתיהן?
תשובה: הברכות האלו באות ביחד ולכן אדם אחד צריך לומר את שתיהם. ברכת הגפן היא ברכת הנהנין ולכן אי אפשר שאדם יברך רק הגפן לבד, כי הכוס באה בשביל השבע ברכות, ולכן שתי הברכות הראשונות, הגפן ושהכל ברא לכבודו, צריכות להאמר ע"י אותו אדם. יש דעה שאת כל הברכות אדם אחד צריך לומר, ויש שחלקו עליו, אבלך ודאי שאת שתי הראשונות אדם אחד צריך לומר, לכו"ע.
שאלה: שאלות על אבלות: לכבוד הרה"ג דוד חי הכהן שליט"א. רציתי לשאול בענייני עליה לקבר והשכבות, א. האם מותר לעלות לקבר בכל פרק זמן קבוע? ב. האם מותר לעלות לקבר ביום שלא אומרים בו תחנון? ג. האם מותר לעלות לקבר של נפטר תוך שנתו? אם לא מה הטעם? ד. האם יש תועלת בהדלקת נר לנפטר שלא על הקבר? ה. האם מותר לעשות השכבה לנפטר בכל עת או שיש עיתים שאסור? מה הטעם? ו. האם יש ספר מסודר שעוסק בכל הנושאים הללו?
תשובה: א. בתוך שנה ראשונה כן. אח"כ ראוי רק בזמנים מקובלים (ערב ר"ה, ערב ר"ח ניסן) או חלילה בזמן צרה. ב. אם יש סיבה אפשר, ללא סיבה רצוי להימנע מעצב ביום שהוא טוב לעם ישראל. ג. בתוך שנה אפשר כדי להתפלל על נשמתו רק לא להגזים. ד. בתוך שנה יש תועלת בהדלקת נר וביום השנה גם, ואפילו שלא על הקבר. ה. בתוך שנה אפשר בכל עת שלומדים תורה או אחרי תפילה. אח"כ רק ביום השנה או בחגים שאז יש עליה לנשמה. ו. צרור החיים וכן קונטרס היחיאלי.
שאלה: קריאה בתורה ותפילת עמידה: א- אני בעל קורא. שמעתי שיש פוסקים שאומרים שאם אין כהן אז לוי יכול לעלות ראשון או שלישי. וכך אנו נוהגים אצלנו. האם מנהג זה נכון? (אנחנו ספרדים) ב- כתוב בהלכה, שבתפילת עמידה צריך להיות עם רגליים ישרות וצמודות. משום מה אני שמתי לב שהרבה אנשים ספרדים לא מקפידים ואפילו כמה רבנים ספרדים. מהי ההלכה?
תשובה: א. לדעת הרמב"ם והשו"ע (עפ"י כף החיים) אין להעלות לוי ראשון. ובעל נתיבי עם הקל אם הלוי תלמיד חכם, אמנם הילקוט יוסף הקל יותר. ונלענ"ד שאין להקל בזה לכתחילה. ב. ההלכה בשו"ע סי' צ"ה ובכף החיים שם שיש לעמוד ברגליים צמודות, ואולי יש מקילים בגלל קושי גופני או חוסר כח. אבל להלכה - לבריא יש לעמוד ברגליים צמודות.
שאלה: ספק במעשר כספים: לכבוד הרב עקב טרדות החיים נשכח ממני על איזה כספים שלי הפרשתי מעשר ועל איזה לא. כיום יש אצלי סכומי כסף אשר אינני יודע אם הפרשתי מהם מעשר כבר או שמא עדיין לא. אשמח לקבל מה דעת ההלכה במקרה של ספק במעשר כספים.
תשובה: מעשר כספים זה לא חיוב ממש, יש קהילות שנהגו ויש כאלה שלא נהגו. אם יש בזה ספק, זה ספק דרבנן ואתה לא צריך להפריש.
שאלה: שאלות בקשר לקנייה: יש ל כמה מקרים של קניייה שרצית לשאול לגביהם: 1. א. אם יש לי קרוב משפחה שיש לו חבר שמנהל עובד בסניף של רשת משקפיים (כנראה ארצית), ואותו קרוב משפחה התקשר לחברו ע"מ שיעשה לי הנחה על מוצר כלשהו והוא עשה הנחה משמעותית של כמה מאות שקלים, האם יש בכך בעיה? אני חושב שזה עניין שהוא עשה לו טובה והוא מחזיר לו בכך, האם זה משנה מדין "אין אדם חוטא ולא לו" או בכלל? אם החבר המנהל עובד הינו אדם חובש כיפה, (גם הקרוב משפחה) משנה את המצב? ב. אם כבר בוצעה העסקה, צריך להחזיר את המוצר, לשלם מה שנשאר.? ג. כשעשיתי בדיקה למספר העדשה, הבודקת אמרה לי להסתכל בעיניים שלה לצורך הבדיקה, האם מותר? מה הייתי צריך לעשות? 2. אם יש לי קרוב משפחה שעבד במשטרה ויש לו כרטיס הנחה, האם מותר לאחרים קרובי משפחה להנות מהנחות אלו, וכן, אם קנו מה יש לעשות בנקנה? (אציין שעל הכרטיס כתוב שהינו אישי ולא ניתן להעברה אך המוכר ת מכרה לאנשים בלי לבדוק אם זה בעל הכרטיס) 3. אדם שיש לו חבר בעל חנות והוא נותן לו הנחות, האם זה מותר? 4. שמעתי טענה שהיום בשוק הרוב קונים בהנחות קומבינות חברים וכו. כיוון שהמחירים גבוהים מאוד ואילו הסחורה בחנויות נקנית מהיצרנים בגרושים. ממילא יהיה אפשר לקנות בדרכים הנ"ל. האם הרב יוכל לענות על טענה זו?
תשובה: 1. א. תלוי מה הסמכות שניתנה לו. אם זה בסמכותו, אין בעיה. ואם לא, זה בעיה. פשוט צריך לברר את הסמכות שיש לו. גם אם העובד מחזיר בזה טובה, כל עוד בעל הבית מסכים אין בזה שום בעיה. שוחד שייך רק בשופט. ב. אם העיסקה בוצעה שלא כהוגן, אתה חייב לשלם את ההפרש. ג. אם זה לא גורם לך להרהור, מותר, כי זה חלק מהעבודה. זאת ההלכה. אדם יכול להחמיר בזה, אבל זוהי ההלכה. בכלל, כל האיסור להסתכל בנשים הוא רק התבוננות אבל אם אדם הולך ברחוב ותוך כדי רואה נשים זה לא איסור (אם הוא לא מתבונן). 2. בדרך כלל, כל הכרטיסים האלה זה פשוט דרך למשוך לקוחות, ולכן מבחינת הבעלים הוא שמח שכמה שיותר אנשים יבואו לקנות אצלו, לא משנה אם הם שוטרים או לא, וזה רק תרגיל כדי למשוך לקוחות. לכן, ברוב המקרים אין שום בעיה להשתמש בכרטיס של מישהו אחר.
שאלה: יציאה להשתלמיות מהעבודה: כאשר יש וועד עובדים שמארגן כל מיני סמנרים של השתלמות לעובדים כלומר יציאה לבית מלון למשך כמה ימים. והיציאה זה רק לאדם אחד. שאלתי לגבי בני זוג : 1.האם ראוי שבן זוג יצא לבד (זה לא חובה! אבל נותן העלאה במשכורת)? 2.האם יש הבדל בין גבר לאישה (שלאישה יותר לא ראוי ) ואיך ראוי שבין להורים אלה יגיב?האם במקרה שיש בעיה יש לומר זאת להורים?
תשובה: אין כאן ענין של איסור והיתר או הנהגה שאינה ישרה. ודאי שתמיד ראוי לשמור על גדרי צניעות ואם מדובר על שהות בחברה מעורבת שלא לצורך עבודה אלא לצורך הנאה ובילוי יש כאן בעיה. אם אדם לא יהיה בקלות ראש בעת הבילוי, דבר שבדרך כלל לא ניתן, יתכן שאין כאן איסור. אם יש צורך לפרנסה ניתן לצאת אולם להקפיד על איסור קלות ראש מאד מאד. קשה לי לומר שיש הבדל בין איש ואישה. בשני המצבים יש להיזהר מאד בצניעות. הבנים לא יעירו להוריהם בנושא זה משום שנושא זה אינו שחור לבן אלא תלוי בתנאים רבים. אין אנו יודעים את כל מה שקורה אצל ההורים.
שאלה: הסבר לגלות הארוכה: כיצד מסבירה היהדות את הגלות הארוכה ורבת הסבל של אלפים שנה? אני מבין שבית המקדש נחרב בגלל שנאת חינם, אבל מדוע הגלות נמשכה כל כך הרבה דורות הרי לא המשכנו בשנאת החינם כל השנים הללו?
תשובה: לצערנו אנו לא יכולים לקבוע מתי יגיע העת שנתקן את חטא שנאת חינם. התיקון אין משמעותו שימנעו מלהרוג אחד את השני וכד', תיקון דורש מצב הפכי של אהבת חינם. ולוואי והיינו יכולים לבוא לקב"ה ולומר לו ראה כמה אהבת חינם יש באומה אתה כבר חייב לגאול אותנו מצד הדין. גם עתה שהקב"ה גאל אותנו אנו חושבים שזו גאולה בחסד ולא גאולה שמגיעה לנו מצד הדין. אנו צריכים להשתדל עד כמה שנוכל שתהיה גאולה בדין ולא רק בחסד. "ציון במשפט תפדה ושביה בצדקה".
שאלה: גנבת דעת, שבת : לכבוד הרב! א.אני מלמד כיתה א. אמרנו לילדים שמי שיספיק הספק מסוים יוכתר כחתן משנה ויצא לטיול. בפועל כולם יצאו לטיול ואלה שלא הספיקו את החומר הנדרש נומר להם שהם כל כך השתדלו שמגיע להם לטייל למרות שלא סימו את ההספק הנדרש. האם יש כאן בעיה של גנבת דעת? ב. אם בערב שבת רוב הבית כנסת שלי קיבלו שבת, האם אני יכול להתפלל בבית כנסת אחר כדי לא להגרר אחר הרוב ולקבל בעל כורחי שבת?
תשובה: א. אין בעיה של גניבת דעת משום שהשתדלות היא כאילו עשו. הרוצה לעשות מצווה ונאנס נחשב כאילו עשה. ב. אם יש מספר בתי כנסיות בעיר, אתה נגרר אחר בית הכנסת שבו אתה מתפלל באותה שבת.
שאלה: שלוש קדושות ושלושת האבות: רבינו הרצי"ה הסביר ששלושת האבות הם כנגד שלישית ה"קדוש קדוש קדוש" שבישעיהו. שם מבואר בתרגום שהקדושה הראשונה היא הקדושה השמימית והשניה היא הקדושה הארצית. שאלתי היא האם אברהם הוא כנגד הקדושה השמימית ויצחק כנגד הארצית, כפי שמשמע מהשיחות של הרצי"ה. או שמא להיפך, שאמנם בפסוק הקדושה השמימית קודמת, אך בהופעה בארץ הקדושה הארצית קודמת ורק מתוכה מופיעה הקדושה השמימית (שהרי ביצחק יותר בולטת קדושה שמימית, שהיה עולה תמימה, ולא יצא לחו"ל, ולא היה פועל אלא נפעל - ע"י הקב"ה עצמו). ואולי זה תלוי אם מדברים מצד הקדושה או מצד האבות. שמצד האבות אברהם חי קדושה ארצית, ויצחק הוא זה שעלה עוד להופיע בחייו קדושה שמימית. אך מצד הקדושה, באברהם הקדושה עוד הייתה שמימית, הופיע עדיין כגבוהה ועליונה מהעולם, ויצחק הוא שהוריד את הקדושה השמימית העליונה לארץ. אם כן דרך אברהם הקדושה הופיע בעולם כשמימית, ודרך יצחק הקדושה כבר הופיע בעולם כיורדת עד הארץ ומרוממת את כל המציאות. אודה לרב שיבאר לי נושא זה.
תשובה: לאברהם נאמר הבט השמימה כי זו מדרגתו השמים החסד המשפיע. וכן אברהם קראו הר לאמר גבוה מלמעלה. וביצחק נאמר שקראו שדה. הארץ מקבלת היא פסיבית זו מדרגת יצחק אבינו, וזו גם הבחינה של מסירות הנפש של יצחק.
שאלה: יתמו חטאים ולא חוטאים - ביחס לגויים: בעין אי"ה על ברכות (א קכג) מבאר הרב את הטעם מדוע ברוריא אמרה להתפלל על רשעים שישובו בתשובה ולא שימותו - כיון ש"אין לך רשע בעולם שלא היה בוחר יותר ללכת בדרך טוב מדרך רע, אלא שיצרו אונסו ומטענו." משמע שגם על כל הגויים אפשר להתפלל שיחזרו שתשובה, שסברה זו שייכת גם בהם, שגם הם לולי יצר הרע היו טובים. וכן משמע מלשון הרב ש"אין לך רשע בעולם.". האם אכן כוונת הגמ היא גם לגויים? האם אפילו על גויים שגדולים מאוד ברשעות (כפי שמשמע, כאמור)?
תשובה: כאשר יתוקן כל העולם יתכן לתקן גם את הרשעים הקשים אם לא נהרסו לגמרי שבהם הנפש בעצמה נדבקה מבפנים בחלק הרע. בינתים עיקר התפילה היא להתפלל על ישראל שבהם מרוכז הטוב העולמי ממסורת אבות וממעמד הר סיני. רק לאחר מכן יש מקום להתפלל על הגויים שביסודם הטוב מרובה על הרע כדי שיזכו לדחות את הרע ולהיאחז בטוב.
שאלה: קדוש של ליל יום טוב: האם צריך לעמוד בקידוש של ליל יום טוב שאינו חל בשבת לספרדים?
תשובה: נראה שכן, כי כמו שבשבת הקידוש בלילה מגלה את פעולת ישראל לקדש את השבת בדבר ד' כך עוד יותר נראית פעולתנו בקדושת היום טוב ומתוך כך ראוי לעמוד. וכך נראה מספרי אחרונים שכתבו אפילו בליל פסח שצריך לשתות בהסיבה יאמרו את הקידוש בעמידה.
שאלה: פרטיות בשידוכים: אחותי יוצאת עם בחור מהישיבה שלי. אמי בקשה ממני לברר את המס של הר"מ שלו, כדי לברר עליו. כיוון שחשבתי שזו פגיעה בפרטיות אחותי, לא רציתי להסכים לבקשה, אך לא היה נעים לי לסרב בפה מלא, והמוצא שמצאתי היה לביים חוסר קליטה בפלא, וניתוק השיחה. א. האם יש בכך באמת פגיעה בפרטיות אחותי? ב. האם נהגתי כשורה כשניתקתי את הקו? (ואם לא- עלי לבקש סליחה מאמי?) ג. האם יש בעיה לשאול שאלה כזו את הרבנים בישיבתי, (שמצד אחד הם אינם מכירים את אמי, אך יכול להיות שיפגשו את אמי בעתיד, בחתונתי)?
תשובה: זהו התפקיד של ההורים, ללוות את ילדיהם במציאת בן זוג הגון. חלק מהתפקיד נעשה על ידי ברור של קרובים ומורים של מי שיוצא עם בנם בתם. לכן אני חושב שנהגת שלא כראוי. אין כאן ענין של בקשת סליחה שהרי לא פגעת באימך בגדר בן אדם לחבירו. יש ענין לשנות את דרך ההתנהלות.
שאלה: כסף בטעות ממעסיק: אני עובד כמאבטח תקופה ארוכה, וההסכם של המאבטחים מול המעסיק הוא דיווח שעות באמצעות מערכת י.ל.מ (מערכת טלפונית שמסכמת שעות ונותנת דוחות למעסיק) עד לאחרונה המעסיק שילם לפי שעות העבודה, כולל זמן נסיעה, ולאחרונה הוא החליט לקצץ את הת על הנסיעות באופן שרירותי לחצי שעה, בלי להתחשב בזמן ההגעה. מבחינת המאבטחים ברור שיש כאן הרעת תנאים ושבירת חוזה, אבל ברור לכולם שלא נפנה לבי"ד בעניין, מחוסר יכולת כלכלית וזמן. לאחרונה גיליתי שקיבלתי תוספת של שעה וחצי בטעות. השאלה היא אם אני יכול להחשיב את הכסף למשכורת שנלקחה ממני בקיצוץ השעות, או שאני מחוייב לדווח למעסיק. (מבחינת ייאוש - אם תהיה עוד פגיעה במשכורת, ייתכן שנתבע את המעסיק, כך שלא התייאשתי לחלוטין מלקבל את המשכורת שמגיעה לי.) מצטער על אריכות השאלה ו מראש!
תשובה: אתה יכול לעכב בינתיים את הכסף אצלך עד שיתברר בדרך משפטית (עפ"י דין תורה!) מי צודק באשר להרעת התנאים.
שאלה: מזוזה לקרוב משפחה גוי: יש לי קרוב משפחה שלצערי הרב נחשב לא יהודי מכיוון שאביו נישא לנוצריה. הוא מאד אוהב יודאיקה. הוא קנה דירה ואני מאד רוצה להעניק לו במתנה מזוזה בתקווה שיום אחד אולי הוא יתגייר או שיתחתן עם יהודיה וילדיו יחזרו בחיק היהדות. האם אני יכולה לעשות את זה? מאד כואב לי על המשפחה הזאת ואולי בעזרת ניצוץ היהודי הזה הם יחזרו לחיק היהדות. הם גם ככה גרים בגרמניה.
תשובה: חפש רעיון אחר. אין לקבוע מזוזה בבית גוי.
שאלה: ביטול מוהל וחוסר הבנה עימו: דיברתי עם מוהל לגבי הברית שלנו והייתה בינינו חוסר הבנה. אני רציתי לברר במקביל עם כמה מוהלים לגבי תאריך וזמן ביום והוא הבין ממני שסגרתי איתו. הוא אמר לי יש בעיה לבטל מוהל כאשר אין לנו עדיין שעה מדויקת בגלל שאנחנו תלויים גם בבעל המקום (כיוון שאנחנו עושים את הברית באולם בישוב ואין לנו הרבה אפשרויות). אני לא הבנתי שסגרתי איתו ובטח שאין לי אפשרות כרגע לקחת אותו כי הוא יכול למול רק שעתים לפני שבעל המקום יכול לתת לי להושיב אורחים ולאכול. לצערי עדיין אין לי תשובות סופיות לגבי כלום בנוגע לברית אבל רק כיוון (מה גם שכרגע יש צהבת לילד). מה עלי לעשות? אינני מרגיש בנוח עם דברי המוהל ואולם ברצוני לדעת האם יש בעיה לבטל כאשר לא הבנו האחד את השני? כמו כן אני ממשיך לברר כי אינני יודע שעה מדוייקת ואפילו יום עדיין (תלוי בבריאות התינוק). אשמח לתשובה בהקדם כי הברית בעוד ארבעה ימים ועלי לתכנן.
תשובה: אם רק התעניינתם ולא סגרתם, אתם יכולים לבטל.
שאלה: קניית טלית לזיווג הגון: אני קניתי טלית,משם שאמרו לי שזה סגולה לזיווג הגון בקרוב. האם זה נכון? אשמח אם הרב יתן לי לקט של סיפורים שבאמת זה היה להם לסגולה כך זה יעזור לי להאמין (לא שאני לא מאמינה חלילה.) אבל אני רוצה להתחזק יותר באמונה על כך.
תשובה: כן, יש לזה ערך וסגולה. אבל הסגולה הכי טובה כמובן זה להיות יראת שמים ולהיפגש עם בחורים טובים והגונים, וכל הסגולות מצטרפות בנוסף לזה. בכל הסגולות האלה של קישור למצווה, ובמיוחד בהקשר לטלית שיש לה קישור לחתן וכלה "ופרשת כנפך על אמתך", בהחלט הם דברים שראויים וטובים. בעיקרון, כל סגולה צריך לבדוק לגופה אבל דבר שאפשר לומר הוא, שבדרך כלל סגולה שעולה כסף היא לא סגולה.
שאלה: לימוד בישיבה תורנית: הגעתי ב"ה לקראת סוף כיתה ח ועדיין אינני חושב שהגעתי אל המנוחה ואל הנחלה לקראת ישיבה טובה וע"כ ברצוני לשאול ב שאלות: 1. מה לעשות במקרה שאני רוצה ללכת לישיבה תורנית ברמה גבוהה (ללא בגרות) אך הרבנים שם אינם מקבלים אותי (מכל מיני סיבות)? 2.איך כדאי ללמוד בחופש? איך להגדיר לעצמי מסגרת בחופש? -שבה אוכל להמשיך ללמוד טוב ולא לשקוע בהבלי העולם הזה?
תשובה: יש יותר מישיבה תורנית אחת, נסה גם בישיבות אחרות. אך כדאי שתבדוק היטב אצל עצמך אם אתה מתאים לישיבה כזאת ואם אתה מוכן לוותר בלב שלם על ידיעות כלליות. החופש נועד להתרעננות פיזית ורוחנית, נצל אותו היטב. קבע מסגרת לימודית עם חברותות בישיבה חלק מן היום, בחלק קרא ספרים טובים, עשה פעילות ספורטיבית ושמור על קשר עם חברים טובים.
שאלה: ביטול עסקה: לרב שליט"א, נתתי פרטי כרטיס אשראי בטלפון לעסקת נופש, בסוף השיחה הציעה לי להוסיף יום במחיר אחר ועוד אופציה, אמרתי לה אשאל את אשתי ואחזור במידה ויהיה שייך, אמרה שתבטל לבינתיים את העסקה אולי פרט חשוב: הוסיפה שאולי כשאתקשר פעם אחרת לא היא זו שתענה עבר יום והחלטנו על נופש במקום אחר. האם היא ידא אריכתא של בעל הבית ויש כאן עניין בדיני אדם או בדיני שמיים או שמא זהו דרכם של בני אדם הדבר נלקח בחשבון ואין לחשוש? ישר כח
תשובה: כיון שלא הושלמה העיסקה בפעם הראשונה אין כאן מחויבות לא בידי אדם ולא בידי שמים.
שאלה: גזל מגורים: אני תלמיד ישיבה בעברי ומשתדל לקבוע עתים לתורה כיום.אשתדל להציג השאלה בפרוטרוט על מנת שהתשובה תהיה מכוונת לאמת ככל האפשר. בעת לימודי בישיבה גרתי בדירה הנמצאת בבעלות הישיבה, דירה שהיתה נוחה לי מאוד מבחינת מיקום וחברה. לפני כשנה, עם עזיבתי את הישיבה, הובהר לי שלא אוכל להמשיך לגור בה כבוגר שאיננו תלמיד. לא ניסיתי אפילו לשנות זאת משום שידעתי מחברים אחרים שניסו ואף הציעו כסף לישיבה תמורת מגורים בדירה זו ונתקלו בסירוב נחרץ מההנהלה הנוכחית(דבר שהיה פחות נחרץ בשנים עברו כשבישיבה פעלה תכנית לאקדמאים ולבוגרי צבא).בפועל,המשכתי לגור בדירה זו מספר חודשים משום שנתקעתי ללא מקום מגורים חלופי.כשהצלחתי להשיג מגורים שקרובים מאוד לדירה זו אך פחות נוחים לי מהבחינות הנ"ל,המשכתי לבוא לבקר הרבה בדירה המקורית שלי,לישון בה ולשהות בה עד שניתן להגדיר זאת כיחס של שלושה רבעים בדירת הישיבה ורבע אחד במגורים החדשים.יצויין כי אני תורם באופן קבוע לישיבה כ150 שח לחודש מה שוודאי מכסה כל הוצאת חשמל,מים,ארנונה וכד שלי.לאורך כל התקופות הנ"ל בדירה המדוברת קיימות מספר מיטות פנויות ללא ביקוש,כך שבפועל אין הדבר מונע ממישהו מקום לינה וכד.חברי לדירה שמחים שאני נמצא בה ואני שמח בהם,הישיבה לא מתעניינת כל כך בנעשה בדירה כך שמחוסר ידיעה אני יכול לשהות שם כרצוני.פעם אחת נשאלתי היכן אני גר ע"י אחד המנהלים ועניתי שיש לי מגורים משלי באיזור,אך מדי פעם אני קופץ לבקר.כמובן שכל הסיטואציה מחד גיסא גורמת לי נקיפות מצפון גדולה ומאידך גיסא ישנה ההרגשה שאין הדבר באמת מפריע לאף אחד ואין כאן שום נזק ממוני מהותי-אמיתי כלפי הישיבה כפי שהסברתי לעיל. שאלותי הן כדלקמן: 1.האם החודשים הראשונים בהם גרתי בדירה ללא מגורים חלופיים הינם גזל גמור? 2.האם עתה,שיש לי מקום מגורים ורק נחמד לי לקפוץ ולבקר הרבה בדירה הקודמת יש בכך גזל?(ככל הידוע לי לישיבה אין בעיה שבוגריה יבקרו בה בחופשיות השאלה האם ביחס כזה זה עדיין בגדר ביקור.) 3.האם קיים חשש שמא מצוות שקיימתי בדירה הזו בתקופות אלו לא עלה לי קיומן מעין מה שאומרים על המקיים מצוות בזמן גזול(כגון כשעובד כשכיר שעה אצל מישהו וגוזל בעה"ב)"שונא גזל בעולה"כמובא במסילת ישרים?האם זה רלבנטי לגבי מקום קיום המצווה?אם יש חשש האם זה מתוקן במה שאעשה תשובה על הגזל מבחינה ממונית? 4.האם אני צריך לפצות כספית את הישיבה על חודשי המגורים הראשונים האחרונים שניהם?לפי שכ"ד ממוצע?או שומה אחרת? 5.האם אני צריך להתוודות בפני הנהלת הישיבה מעבר לפיצוי כספי?(דבר שיגרום לי בושה ועוגמת נפש,בפרט שהפרידה מההנהלה בסוף השנה האחרונה נעשתה בטונים צורמים.)או שדי בפיצוי ותשובה כלפי שמיא? 6.האם מה שאמרתי לאותו מנהל הוא שקר וצריך לעשות תשובה(חצי אמת ועניין יחסי)? מחילה על האריכות והמון שנזכה להגדיל תורה ולהאדיר.
תשובה: עבור החודשים שגרת שם, כשלא היה לך מקום חילופי, אתה חייב לשלם כפי מה שעולה שכירות. על שאר החודשים אתה לא צריך לשלם. אולם נראה לי שאם היית מעבר לחצי מהזמן אתה צריך לשלם על המים והחשמל של תקופות האלו. אי אפשר לקזז מהת את התרומות שתרמת בעבר. אולם לגבי העתיד אתה יכול לקזז אולם בתנאי שאתה תעמוד בחיוב הצדקה בדרך אחרת. אין כאן צורך בפיוס אלא בת חוב. גם אם נגדיר זאת כעבירה אין זה נוגע לקיום המצוות שעשית ואין הם נחשבות כבאות בעבירה משום שיכלת לקיים אותם ללא קשר למיקום המדויק שאתה נמצא בו.
שאלה: בעיה בהחזרת גזל: אני משמש כשומר במקום שבו היה אירוע על הגג.עליתי ולקחתי כוס שתיה, מה שוודאי מותר לי. הקייטרינג היה חיצוני ואין לי מושג מי הוא וכנראה שאין ביכולתי לברר לאחר תקופה כה ארוכה. מתברר שהקייטרינג קופל מהגג ישירות והכוס נשארה אצלי.מדובר בכוס זכוכית מכובדת (מחירה להערכתי כ5-10 ש"ח). האם זה דבר קטן שמוחלים עליו? האם זה גזל? מה אעשה איתה? ואיך אפצה את החברה שאין לי מושג מי היא? או שדי שאתרום בשמה? אודה לתשובתכם המהירה.
תשובה: אתה יכול להשתמש בכוס. אבל מה שעליך לעשות זה לרשום את ערך הכוס, ואם יצא לך לפגוש מישהו שקשור לקייטרינג תודיע להם ותשלם להם את השווי.
שאלה: לברך על טלית במנחה: האם שליח ציבור הלובש חולצה בעלת שרוולים קצרים ובשעת מנחה מתעטף בטלית צריך לברך " להתעטף בטלית" או לא? בהנחה והוא התעטף בשחרית.
תשובה: כן. על כל לבישת טלית או ציצית שלא לבשת צריך לברך. בנוסף, מהבוקר ועד לתפילת מנחה עבר זמן רב וזה נחשב להפסק וצריך לברך שוב גם אם זו הטלית שלבשת בבוקר.
שאלה: אל תיטוש ושאלות בחתימת ברכת על המחיה: ידועה שיטת הטור והמג"א שפוסקים לחתום ברכת מעין שלוש בנוסח "על המחיה ועל הכלכלה", לעומת הב"י ועוד פוסקים, לפיהם אין לחתום אלא ב"על המחיה", וכך פסק המשנ"ב וכן בילקו"י והגר"ד ליאור. שאלותי: 1) האם במחלוקת כעין זו יש משקל למנהג אבות או שאע"פ שהאב נוהג לומר "על הכלכלה", על הבן מוטלת חובת בירור הלכתית בעצמו לנהוג כפי שהוא מסיק מספרי הפסיקה? 2) חברי חותם ברכת מעין שלוש ב"ועל הכלכלה", ואני חותם ב"על המחיה" בלבד. כאשר חברי מברך, אימתי עלי לענות אמן לברכתו? 3) שמעתי על רב שחותם הברכה בנוסח "בא"י על הארץ ועל המחיה, ועל הכלכלה לא אומרים" כדי לצאת ידי חובת כל השיטות. הדבר היה נשמע לי תמוה מאוד. האם יש שיטה כזו בהלכה, והאם נכון להחמיר כן? כמו"כ, אימתי יש לענות אמן על חתימה כזו? לרב על הטרחה בתשובה.
תשובה: 1. צריך לדעת שהדין של 'אל תיטוש תורת אימך' נוהג במנהגי עדה, ולא במנהגים מיוחדים שאבא שלך בצורה יחידית נהג. לכן במקרה שלנו, שזה לא מנהג של עדה אלא מנהג פרטי של אביך, עליך לעשות בירור ולחתום כפי מה שפסק המשנ"ב. 2. לאחר שהוא סיים את הכל, כולל את 'ועל הכלכלה'. 3. לא שייך לומר ככה, אין נוסח ברכה כזאת.
שאלה: קריאת שמע - הסחת דעת: אני מתפלל נוסח ספרד. במניין במקום העבודה אנו נוהגים כי העובר לפני התיבה מתפלל שבוע נוסח עדות המזרח ושבוע נוסח ספרד. שאלתי היא לגבי הסחת הדעת שלי בעת קריאת שמע כשהשליח הציבור קורא בקול ומבלבל את קריאתי שלי שאני שומע באזני. א. האם עלי לחזור על הקריאה, ומאיפה? ב. אם שליח הציבור מגיע ל- ".אלוקיכם אמת" לפני האם יצאתי ידי חובת שמיעת רמ"ח התיבות?
תשובה: א. אם יש לך ספק האם קראת קריאת שמע כמו שצריך, תחזור. כי חיוב הקריאה של קריאת שמע הוא דאורייתא. ב. גם אם שמעת לפני שאתה עצמך הגעת לשם, זה ר וזה עולה לך למניין רמ"ח תיבות.
שאלה: צניעות כשאף אחד לא רואה: האם מותר לצאת לגן במקום שאין אנשים בלילה כשחושך שמה ואף אחד לא רואה שום דבר. האם אפשר שמה לפתוח את כל הבגדים או שיש בעי של צניעות תחת כיפת השמים?
תשובה: וודאי שאסור. יש עניין להיות צנוע בכל מקום (וגם בבית). במקלחת מותר להוריד את כל הבגדים שזה דרכה אולם בחדר אחר בבית יש צורך לשמור על הצניעות. ובוודאי שבחוץ. כותב השולחן ערוך (אורח חיים סימן ב, סעיף ב): "אל יאמר: הנני בחדרי חדרים ב מי רואני, כי הקב"ה מלא כל הארץ כבודו (ישעיה ו, ג)". ומבאר את העניין המשנה ברורה (ס"ק א): "... האדם צריך להתנהג בצניעות ובושה לפני הקב"ה ואפילו כשהוא לילה ובחדרי חדרים הלא מלא כל הארץ כבודו וכחשיכה וכאורה לפניו יתברך. וכן צריך ליזהר תמיד מחמת טעם זה שלא במקום הכרח מלגלות מבשרו ואפילו מעט כל מה שדרכו להיות מכוסה בבגדים לעולם אבל רשאי לגלות ידו עד קוב"דו וצוארו עד החזה ע"כ האנפלאות יראה ללבשם או לפשטם ג"כ תחת הסדין שלא לגלות רגליו שדרכן להיות מכוסות לעולם במדינות אלו שאין הולכין יחף אפילו בקיץ וכן כל כיוצא בזה אם לא שאי אפשר בענין אחר וכן בבית המרחץ שדרכן של בני אדם לילך שם ערומים וא"א בענין אחר אין בזה משום פריצות... ".
שאלה: נקודות במבחן שאינן שלי: המורה שלי בדק מבחן שעשיתי, והוא סימן לי "וי" ואף נתן לי נקודות על תשובה מסוימת. לאחר שקיבלתי את המבחן גיליתי שהתשובה הזאת לא נכונה, ושכנראה המורה טעה. האם מצד ההלכה עליי לומר זאת למורה או שמעיקר הדין איני חייב? ומה לעשות במקרה של בדיעבד (שלא אמרתי לו): האם עליי להתאמץ להשיג את המורה ובכל זאת להגיד לו? ואם כבר אי אפשר - עליי לטעות בשאלה בכוונה במבחן אחר, כדי "להשיב" את הנקודות?
תשובה: אין כאן גניבה של ממון שעליו יש מצוות השבה. יש איסור מלכתחילה לגנוב דעת ולהטעות את המורה אולם אם הוא טועה בעצמו אין לך מחויבות לתקן את כל שגיאותיו.